钦定古今图书集成/明伦汇编/氏族典/第445卷 > 《廖用贤尚友录》 > 柳机
## 钦定古今图书集成/明伦汇编/氏族典/第445卷 > 《廖用贤尚友录》 > 柳机

按《隋书柳机传》，“机字匡时，河东解人。父庆，魏尚书左
仆射。机有器局，颇涉经史。周武帝时，自宣纳上士累
迁太子宫尹，封平齐县公。从帝平齐，拜开府，转司宗
中大夫。宣帝时，求出外，拜华州刺史。及高祖作相，征
还京师，拜卫州刺史。及践阼，进爵建安郡公，征为纳
言。机性宽简，有雅望，然好饮酒，不亲细务。在职数年”，
复出为华州刺史，寻转冀州刺史。机前后作牧，俱称
宽惠。后数年，以疾征还京师，卒于家，谥曰简。子述嗣。